|  |  |  |  |
| --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **http://www.ypan.gr/images/ethnosimo.gifΝΟΜΟΣ ΑΙΤΩΛΟΑΚΑΡΝΑΝΙΑΣ**  **ΔΗΜΟΣ ΝΑΥΠΑΚΤΙΑΣ**  **ΔΗΜΟΤΙΚΟ ΛΙΜΕΝΙΚΟ**  **ΤΑΜΕΙΟ ΝΑΥΠΑΚΤΟΥ** | |  | |
|  |  | |
| **Aριθμ. Μελέτης : 1/2020** | Εργασία αποκλάδωσης 20 ατόμων πλατάνου που φύονται στη θέση «παραλιακό μέτωπο Ψανής & Γριμπόβου» της ΧΖΛ Ναυπάκτου. | |

**Εργασία αποκλάδωσης 20 ατόμων πλατάνου που φύονται στη θέση «παραλιακό μέτωπο Ψανής & Γριμπόβου» της ΧΖΛ Ναυπάκτου.**

**ΤΕΧΝΙΚΗ ΠΕΡΙΓΡΑΦΗ**

Με την παρούσα τεχνική περιγραφή προβλέπεται η ανάθεση της εργασίας κλαδέματος πλατανιών στις παραλίες της Ναυπάκτου, εντός της ΧΖΛ αρμοδιότητας ΔΛΤΝ.

Τα αιωνόβια πλατάνια αποτελούν χαρακτηριστικό στοιχείο της πόλης και των παραλιών της και σε συνδυασμό με τα τρεχούμενα νερά προσδίδουν ιδιαίτερου υψηλού αισθητικού κάλους αναψυχή στους κατοίκους και τους επισκέπτες της πόλης.

Ο αριθμός των πλατανιών που θα πρέπει να κλαδευτούν ανέρχεται σε 20 συνολικά.

Κρίνεται απολύτως αναγκαίο και επιβάλλεται το κλάδεμα των δένδρων, αφενός μεν για την λειτουργική ισορροπία των δένδρων, αλλά και για την ασφάλεια των πολιτών, που διέρχονται ή κάθονται κάτω από αυτά. Τα δένδρα έχουν γεμίσει με πολλά ξερά κλαδιά ή κλάδους με μεγάλη αρνητική κλίση.

Η γενική αντίληψη που ισχύει για τα κλαδέματα αστικών δενδροστοιχιών, είναι ότι οι παρεμβάσεις στα πλατάνια, αλλά και στα δένδρα των δενδροστοιχιών θα πρέπει να είναι ήπιες (όχι αυστηρά κλαδέματα και καρατομήσεις) και θα πρέπει να περιορίζονται σε αφαίρεση ξερών κλάδων, λαίμαργων, κλάδων με μεγάλη αρνητική κλίση που η υπερφόρτωσή τους την θερινή περίοδο τους οδηγεί σε θραύση, κλάδων που αλληλομαστιγώνονται και αυτών που έχουν πέσει ή εισχωρήσει σε καλώδια δικτύων, τέντες καταστημάτων, μπαλκόνια κατοικιών κλπ.

Επίσης ειδικά για τα πλατάνια οι κλαδεύσεις θα πρέπει να λαμβάνουν υπόψη την ασθένεια του μεταχρωματικού έλκους και να υπάρχουν ειδικές προφυλάξεις, αλλά και παρεμβάσεις στα σημεία κοπής ζωντανών κλάδων (απολύμανση τομών & εργαλείων, απολυμαντικές πάστες).

Τα δένδρα και ο τρόπος που θα κλαδευτούν είναι:

1. **ΧΖΛ Ναυπάκτου (παραλιακή ζώνη Ψανής & Γριμπόβου από χείμαρρο Σκα μέχρι Εθνικής Αντιστάσεως (Φλοίσβος).**

* Κλάδεμα πλατάνων παραλιακής λιμενικής ζώνης. Αφαίρεση κυρίως των ξερών κλάδων, των λαίμαργων, των κλάδων με μεγάλη αρνητική κλίση και των κλάδων που έχουν πέσει ή εισχωρήσει σε καλώδια δικτύων, τέντες καταστημάτων, μπαλκόνια κατοικιών κλπ.
* Η επιλογή των δένδρων που θα αφαιρεθούν ολικά ή θα καρατομηθούν αυστηρά θα γίνεται επιτόπου **και σε συνεργασία με τον αρμόδιο υπάλληλο του Δασαρχείου Ναυπάκτου.**

Ο χρόνος ολοκλήρωσης των παραπάνω εργασιών κλαδέματος εκτιμάται τουλάχιστον σε δέκα (10) εργάσιμες ημέρες.

Σχετικά με τα ανωτέρω απεστάλη από το ΔΛΤΝ σχετικό έγγραφο προς το Δασαρχείο Ναυπάκτου, όπου ενημερώθηκε η συγκεκριμένη Υπηρεσία για την ανάγκη κλαδέματος των προαναφερθέντων δένδρων. Το Δασαρχείο Ναυπάκτου με το υπ αρίθ. 44188/11-03-2020 έγγραφό του ενέκρινε τις συγκεκριμένες αποκλαδεύσεις δένδρων με την προϋπόθεση να παρίσταται υπάλληλος της Υπηρεσίας στις εργασίες κλαδέματος.

Τα προϊόντα που θα παραχθούν (ξύλα μικρά ή μεγαλύτερα) θα διατεθούν στους κατοίκους της πόλης για κάλυψη ατομικών αναγκών τους (όρος του Δασαρχείου) και οι οποίοι θα φροντίσουν να τα παραλάβουν μόνοι τους από το έδαφος.

**Ο ανάδοχος της εργασίας θα φροντίσει να απομακρύνει τα υπολείμματα (μικρά κλαδιά, φύλλα) από το χώρο υλοτομίας και κλάδευσης.**

Η παρούσα Τεχνική Περιγραφή αφορά την **εργασία αποκλάδωσης 20 ατόμων πλατάνου που φύονται στη θέση «παραλιακό μέτωπο Ψανής & Γριμπόβου» της ΧΖΛ Ναυπάκτου. Αναλυτικότερα** αφορά συγκεκριμένες παρεμβάσεις **αραιώματος** της κόμης των πλατάνων, αλλά και μέρος **Κλαδευτικών Παρεμβάσεων** στα καταχωρημένα ως **ΕΠΙΚΙΝΔΥΝΑ** πλατάνια των παραλιών.

**Παρεμβάσεις Αραιώματος:** Αφοράπαρεμβάσειςμε σκοπό την αραίωση & ελάφρυνση της κόμης των δέντρων, τις απλές διορθώσεις κλάδων με λάθος κατεύθυνση και την αφαίρεση ξηρών κλαδίσκων που βρίσκονται επάνω στα πλατάνια από τις «φυσιολογικές πτώσεις» κλαδίσκων κατά τη διάρκεια του χειμώνα. Γενικώς θεωρούνται «ήπιες» κλαδευτικές εργασίες.

**Αυστηρές Κλαδευτικές Παρεμβάσεις:** Αφορά παρεμβάσεις σε παχύτερους κλάδους & βραχίονες σε δέντρα τα οποία έχουν χαρακτηριστεί ΕΠΙΚΙΝΔΥΝΑ στο Μητρώο Πλατάνων, δέντρα τα οποία γειτνιάζουν σε καλώδια της ΔΕΗ, ή δέντρα τα οποία παρουσιάζουν πληγές & σημαντικά προβλήματα δομής και μπορεί να αποτελέσουν κίνδυνο για το αστικό περιβάλλον.

Οι παρεμβάσεις αυτές θα καταγραφούν στη βάση δεδομένων του Μητρώου και θα παρουσιαστούν μετά το πέρας των εργασιών.

**Σε όλες τις παραπάνω εργασίες έχει κοστολογηθεί και η αποκομιδή των υπολειμμάτων των εργασιών (κλάδοι, κλαδίσκοι, κορμοί, ξύλα κλπ.)**

Για να λάβουν χώρα οι παραπάνω εργασίες στις προαναφερόμενες θέσεις είναι απαραίτητη (και για επιστημονικούς λόγους) η γνωστοποίηση και γνωμοδότηση της Δασικής Υπηρεσίας Ναυπάκτου, προς αποφυγή μετάδοσης της ασθένειας του μεταχρωματικού έλκους (Ceratokystis platani), η οποία έχει ήδη κατατεθεί.

Η δαπάνη για την ανωτέρω εργασία ανέρχεται στο ποσό των πέντε χιλιάδων (5.000 €,) συμπεριλαμβανομένου του ΦΠΑ 24% και είναι γραμμένη στον Κ.Α. 10-6117.005 εξόδων του Π/Υ οικον. έτους 2020.

**Ναύπακτος 30-3-2020**

**ΣΥΝΤΑΧΤΗΚΕ ΕΓΚΡΙΘΗΚΕ**

**ΜΠΙΣΜΠΙΚΗ ΑΓΓΕΛΙΚΗ ΤΣΕΛΙΟΣ ΣΠΥΡΙΔΩΝ**

**ΥΠΑΛΛΗΛΟΣ ΔΛΤΝ ΠΡΟΕΔΡΟΣ ΔΛΤΝ**

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΑΙΤΩΛΟΑΚΑΡΝΑΝΙΑΣ**  **ΔΗΜΟΣ ΝΑΥΠΑΚΤΙΑΣ**  **ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΝΑΥΠΑΚΤΟΥ** | |  |
|  |  | | |
| **Aρίθ. Μελέτης : 1/2020** | Εργασία αποκλάδωσης 20 ατόμων πλατάνου που φύονται στη θέση «παραλιακό μέτωπο Ψανής & Γριμπόβου» της ΧΖΛ Ναυπάκτου. | | |

**ΕΝΔΕΙΚΤΙΚοσ προϋπολογισμοσ**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **Μον.**  **Μέτρ.** | **ΠΟΣΟ**  **ΤΗΤΑ** | **ΤΙΜΗ**  **ΜΟΝ.** | **ΔΑΠΑΝΗ** |
| 1. | Εργασία αποκλάδωσης 20 ατόμων πλατάνου που φύονται στη θέση «παραλιακό μέτωπο Ψανής & Γριμπόβου» της ΧΖΛ Ναυπάκτου. | Τεμ. | 20 | 201,63 | 4.032,26 |
| **Σύνολο καθαρής αξίας** | |  |  |  | 4.032,26 |
| **ΦΠΑ 24%** | |  |  |  | 967,74 |
| **Γενικό σύνολο δαπάνης** | |  |  |  | **5.000,00** |

**Η παραπάνω δαπάνη θα βαρύνει τον ΚΑ 10-6117.005**

**Ναύπακτος 30-3-2020**

**ΣΥΝΤΑΧΤΗΚΕ ΕΓΚΡΙΘΗΚΕ**

**ΜΠΙΣΜΠΙΚΗ ΑΓΓΕΛΙΚΗ ΤΣΕΛΙΟΣ ΣΠΥΡΙΔΩΝ**

**ΥΠΑΛΛΗΛΟΣ ΔΛΤΝ ΠΡΟΕΔΡΟΣ ΔΛΤΝ**

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΑΙΤΩΛΟΑΚΑΡΝΑΝΙΑΣ**  **ΔΗΜΟΣ ΝΑΥΠΑΚΤΙΑΣ**  **ΔΗΜΟΤΙΚΟ ΛΙΜΕΝΙΚΟ**  **ΤΑΜΕΙΟ ΝΑΥΠΑΚΤΟΥ** | |  |
|  |  | | |
| **Aριθμ. Μελέτης : 1/2020** | Εργασία αποκλάδωσης 20 ατόμων πλατάνου που φύονται στη θέση «παραλιακό μέτωπο Ψανής & Γριμπόβου» της ΧΖΛ Ναυπάκτου. | | |

# Συγγραφή υποχρεώσεων

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΑΙΤΩΛΟΑΚΑΡΝΑΝΙΑΣ**  **ΔΗΜΟΣ ΝΑΥΠΑΚΤΙΑΣ**  **ΔΗΜΟΤΙΚΟ ΛΙΜΕΝΙΚΟ**  **ΤΑΜΕΙΟ ΝΑΥΠΑΚΤΟΥ** | |  |
|  |  | | |
| **Aριθμ. Μελέτης : 1/2020** | Εργασία αποκλάδωσης 20 ατόμων πλατάνου που φύονται στη θέση «παραλιακό μέτωπο Ψανής & Γριμπόβου» της ΧΖΛ Ναυπάκτου. | | |

## Σ Υ Γ Γ Ρ Α Φ Η Υ Π Ο Χ Ρ Ε Ω Σ Ε Ω Ν

**Άρθρο 1ο: Αντικείμενο**

Αντικείμενο της πρόσκλησης εκδήλωσης ενδιαφέροντος είναι η Εργασία αποκλάδωσης 20 ατόμων πλατάνου που φύονται στη θέση «παραλιακό μέτωπο Ψανής & Γριμπόβου» της ΧΖΛ Ναυπάκτου όπως αναλυτικά περιγράφονται **στην τεχνική περιγραφή.**

**Άρθρο 2ο: Ισχύουσες διατάξεις**

Η ανάθεση της εργασίας και η εκτέλεση της εργασίας διέπονται από τις διατάξεις:

* Του άρθρου 233 του ν. 3463/2006
* Τις διατάξεις του Ν. 4412/2016
* Την πράξη 288/2011 του Ελεκτ. Συνεδρ. Τμ. 7
* Την πράξη 26/2013 του Ελεκτ. Συνεδρ. Τμ. 7
* Των άρθρων 103 και 209 του Ν. 3463/06, όπως τροποποιήθηκε και ισχύει
* Την παρ 13 του άρθρου 20 του Ν. 3731/08
* Το άρθρο 83 του Ν. 2362/1995 (ΦΕΚ 247 Α), όπως συμπληρώθηκε με την παραγρ. 3 του άρθρου 9 του Ν.3899/2010
* Τις διατάξεις του Ν. 4555/2018
* Των άρθρ. 1& 7 ν.2690/99 και των άρθρων 14 & 58 του ν. 3852/10
* Την υπ' αριθ. απόφαση Υπουργού Οικονομικών 35130/739/09.08.2010 (ΦΕΚ 1291/11.08.2010 τεύχος Β)

**Άρθρο 3ο :** **Συμβατικά στοιχεία**

Τα συμβατικά στοιχεία κατά σειρά ισχύος είναι:

α. Προϋπολογισμός μελέτης

β. Η συγγραφή υποχρεώσεων

γ. Τεχνική περιγραφή –μελέτη

**Άρθρο 4ο : Χρόνος εκτέλεσης εργασίας**

Η παροχή της εργασίας του κλαδέματος των δέντρων εντός της ΧΖΛ Ναυπάκτου θα είναι άμεση με την ανάθεση και θα διαρκέσει όσο χρόνο κριθεί απαραίτητος για την επιμελημένη εκτέλεση της εργασίας. **Θα απαιτηθούν τουλάχιστον 10 εργάσιμες ημέρες από την υπογραφή της σύμβασης για την ολοκλήρωση της εργασίας**.

**Άρθρο 5ο : Υποχρεώσεις του εντολοδόχου**

1. Θα λάβει όλα τα απαραίτητα και ενδεικνυόμενα μέτρα ασφάλειας προς αποφυγή βλαβών, ζημιών ή τραυματισμών στο χρησιμοποιούμενο προσωπικό και σε τρίτους.
2. Κάθε αστική ευθύνη που μπορεί να προκύψει κατά την εκτέλεση των εργασιών και συνεπεία αυτών (μη τήρηση κανόνων ασφαλείας, τυχόν ζημιές σε τρίτους κλπ.) θα βαρύνουν αποκλειστικά τον ανάδοχο.
3. Ο ανάδοχος της εργασίας έχει την υποχρέωση του σωστού και επιμελούς κλαδέματος των δέντρων, σύμφωνα με τις αρχές που περιγράφονται στην Τεχνική Περιγραφή
4. Επειδή υπάρχει εξατομίκευσης της εργασίας για το κάθε δένδρο ξεχωριστά, ο ανάδοχος θα συζητά και θα συμμορφώνεται με τις **συστάσεις των υπευθύνων του ΔΛΤΝ, του Δασαρχείου** και του Τμήματος Τοπικής Οικονομικής Ανάπτυξης του Δήμου Ναυπακτίας, εξειδικευμένοι εκπρόσωποι των οποίων θα παρακολουθούν τις εργασίες.
5. Θα χρησιμοποιηθούν από τον ανάδοχο τα κατάλληλα μέσα και εξοπλισμός σε επάρκεια (σκάλες, κλαδευτικά εργαλεία, αναβατόριο με ικανότητα ανύψωσης τουλάχιστον 15 μέτρων), καθώς και επαρκές και εξειδικευμένο προσωπικό.
6. Ειδικά για τα πλατάνια οι κλαδεύσεις θα πρέπει να λαμβάνουν υπόψη την ασθένεια του μεταχρωματικού έλκους και να υπάρχουν ειδικές προφυλάξεις, αλλά και παρεμβάσεις στα σημεία κοπής ζωντανών κλάδων (απολύμανση τομών & εργαλείων, απολυμαντικές πάστες).
7. Τα προϊόντα που θα παραχθούν (ξύλα μικρά ή μεγαλύτερα) θα διατεθούν στους κατοίκους της πόλης για κάλυψη ατομικών αναγκών τους (όρος Δασαρχείου) και οι οποίοι θα φροντίσουν να τα παραλάβουν μόνοι τους από το έδαφος.
8. Επίσης θα απομακρύνονται άμεσα από το έδαφος τα υπολείμματα (μικρά κλαδιά, φύλλα) από το χώρο υλοτομίας και κλάδευσης.
9. Θα υπάρχει μέριμνα κατάλληλης σήμανσης του χώρου εργασίας, ώστε να αποφεύγεται η διέλευση πολιτών κάτω από τα δένδρα που θα κλαδεύονται.
10. Οι εργασίες θα γίνουν με την ελάχιστη δυνατή όχληση των περιοίκων (ώρες κοινής ησυχίας) και την αποφυγή οποιασδήποτε μορφής ρύπανσης του περιβάλλοντος.
11. Επίσης θα πρέπει να υπάρξει ιδιαίτερη προσοχή και μέριμνα ώστε να αποφευχθούν ζημιές από πτώσεις κλάδων σε δίκτυα τηλεφωνίας και ηλεκτροδότησης.

**Άρθρο 6ο : Υποχρεώσεις του εντολέα**

Το ΔΛΤΝ υποχρεούται να εξοφλήσει το τιμολόγιο παροχής υπηρεσιών το αργότερο εντός τριάντα (30) ημερών από την ημερομηνία έκδοσης τους και αφού προηγουμένως βεβαιωθεί η καλή εκτέλεση των εργασιών από την προς τούτο καθορισμένη επιτροπή.

Επίσης θα ενημερώσει τις συναρμόδιες Υπηρεσίες, αλλά και τους επαγγελματίες της παραλίας να απομακρύνουν κατά τη στιγμή του κλαδέματος τα τραπεζοκαθίσματα τους και άλλο εξοπλισμό, που βρίσκονται κάτω και γύρω από τα πλατάνια.

**Άρθρο 7ο : Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι : εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 8ο : Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.

**Άρθρο 9ο : Τρόπος πληρωμής**

Για την παροχή των παραπάνω υπηρεσιών η αμοιβή του εντολοδόχου καθορίζεται σε **5.000,00 ευρώ (συμπεριλαμβάνεται ΦΠΑ 24%).**

Η αμοιβή θα καταβληθεί άπαξ και μετά το πέρας των εργασιών. Με την παράδοση του σχετικού Τιμολογίου Παροχής Υπηρεσιών του εντολοδόχου, το Δημοτικό Λιμενικό Ταμείο Ναυπάκτου οφείλει το αργότερο εντός τριάντα (30) ημερών να καταθέσει το ποσό σε τραπεζικό λογαριασμό κατόπιν συνεννοήσεως με τον εντολοδόχο και αφού έχει βεβαιωθεί η καλή εκτέλεση των εργασιών από την προς τούτο καθορισμένη επιτροπή.

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ΄ όλη την διάρκεια ισχύος της εντολής.

**Άρθρο 10ο : Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν σύμφωνα με την κείμενη νομοθεσία.

**Άρθρο 11ο : Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

**Η παραπάνω δαπάνη θα βαρύνει τον ΚΑ 10-6117.005**

**Ναύπακτος 30-3-2020**

**ΣΥΝΤΑΧΤΗΚΕ ΕΓΚΡΙΘΗΚΕ**

**ΜΠΙΣΜΠΙΚΗ ΑΓΓΕΛΙΚΗ ΤΣΕΛΙΟΣ ΣΠΥΡΙΔΩΝ**

**ΥΠΑΛΛΗΛΟΣ ΔΛΤΝ ΠΡΟΕΔΡΟΣ ΔΛΤΝ**